Generolo Adolfo Ramanausko kovinio rengimo centras

Generolo Adolfo Ramanausko kovinio rengimo centras (GARKRC) – Lietuvos kariuomenės dalinys, esantis Mokymo ir doktrinų valdybos sudėtyje. 

Kovinio rengimo centras organizuoja ir vykdo profesinės karo tarnybos karių kovinį rengimą, krašto apsaugos sistemos valstybės tarnautojų mokymą. Centre rengiami šaudyklų valdymo ir taktinio kovinio šaudymo, ugnies valdymo ir priešakinio stebėjimo, taktinių pratybų planavimo ir taikos palaikymo operacijų mokymo kursai. Taip pat organizuojami ir vedami aplinkos apsaugos mokymo kursai, įvairūs tarptautiniai aplinkos apsaugos seminarai. Pagal Lietuvos kariuomenės ir Danijos Karalystės kariuomenės bendradarbiavimo planą 2000 m. lapkričio 22 d. centre įrengtas ir atidarytas taktikos treniruoklis. Vyksta karių, vykstančių į įvairias misijas, rengimas. 2013 m. gruodžio 6 d. įsigyta UILMS (universali integruota lazerinė mūšio sistema) padedanti efektyviai tobulinti karių individualius įgūdžius, logistinį aprūpinimą ir vadovavimą mūšio lauke.

 Istorija 

1999 m. kariuomenės kovinio rengimo centrui Nemenčinėje suteiktas Lietuvos kariuomenės generolo Adolfo Ramanausko vardas Laisvės kryžkelės. Adolfui Ramanauskui-Vanagui atminti. bernardinai.lt. Nuoroda tikrinta 2023-08-03.

 Struktūra 
Generolo Adolfo Ramanausko kovinio rengimo centro struktūra:

 Vado biuras;
 Saugumo skyrius;
 Štabas;
 Kovinio rengimo grupė;
 Aprūpinimo tarnyba;
 Generolo Silvestro Žukausko poligonas (GSŽP);
 Rūdninkų karinis poligonas (RKP);
 Mokomoji motorizuotoji pėstininkų kuopa (MMPK);
 Mokomoji žvalgybos kuopa „Vanagas“.

 Išnašos 

 Nuorodos 
 Generolo Adolfo Ramanausko kovinio rengimo centras  

Kategorija:Dabartinės Lietuvos kariuomenės daliniai
Kategorija:Lietuvos kariuomenės Mokymo ir doktrinų valdyba